કોરોના વાઇરસ સંક્રમણને કારણે પોતાના માતા-પિતાનાં મૃત્યુ પછી સોની અને તેમના ભાઈ અને બહેન અનાથ થઈ ગયાં

સોની કુમારીએ એક વીડિયો કૉલ પર મને પોતાની આપવીતી જણાવી. 

તેમણે કઈ રીતે પીપીઈ કિટ પહેરીને પોતાનાં ઘરની નજીક જમીનના નાના ટુકડા પર પોતાનાં માતાને દફનાવવાં પડ્યાં તેની વાત કરી.

અનાથ થઈ ગયેલી દીકરીની એ મુશ્કેલીની ઘડીઓને એક સ્થાનિક પત્રકારે પોતાની તસવીરોમાં કેદ કરી હતી.

સોનીને તે દિવસની એક-એક પળ યાદ છે. તેમના પિતા કોરોનાને કારણે મૃત્યુ પામ્યા હતા અને માતાની તબિયત પણ બગડતી જતી હતી. 

તેથી તેમણે નાના ભાઈ-બહેનને ઘરમાં મૂકીને માતાને ઍમ્બ્યુલન્સમાં હૉસ્પિટલે લઈ જવાં પડ્યાં હતાં.

બિહારનાં અંતરિયાળ ગામ મધુલતાથી ત્રણ કલાકની સફર કરીને તેઓ મધેપુરાની હૉસ્પિટલે પહોંચ્યાં પરંતુ માતાનો જીવ બચાવી ન શકાયો.

તેઓ માતાનો મૃતદેહ લઈને ઘરે આવ્યા ત્યારે આ ત્રણ અનાથ બાળકોની મદદ કરવા કોઈ ન આવ્યું.

તે સમયને યાદ કરતા સોની કહે છે, "અમારી તો આખી દુનિયા જ ખતમ થઈ ગઈ હતી." 

"પરંતુ બધાએ અમને એકલા છોડી દીધાં. મારા માતાપિતા બધાની ઘણી મદદ કરતા હતા, પરંતુ અમારી જરૂરિયાતના સમયે કોઈએ અમારી પરવા ન કરી."

જાતે પીપીઈ કિટ પહેરીને માતાને દફનાવ્યાં

સોનીએ પોતે પીપીઈ કિટ પહેરીને જાતે જ માતાને દફનાવ્યાં

કોરોના વાઈરસની બીજી લહેરમાં ભારતમાં મૃત્યુઆંક ઝડપથી વધી રહ્યો છે. સોની જેવા અનાથ બાળકોની સંખ્યા પણ વધી છે. 

આવા બાળકો પાસે હવે કયો વિકલ્પ છે?

18 વર્ષનાં સોની બહુ શાંત સ્વભાવનાં છે અને સંયમ ગુમાવ્યા વગર મારી સાથે વાત કરે છે. પરંતુ માસ્કની પાછળથી આવતા તેમના અવાજ અને તેમની આંખોમાં છલકતી વેદના સ્પષ્ટ અનુભવી શકાય છે.

તેમના 12 વર્ષીય ભાઈ અને 14 વર્ષીય બહેન તેમની પાછળ ઊભાં છે જે મને એક ક્ષણ માટે દેખાય છે. 

તેઓ કહે છે, "અમને એકલા છોડી દેવાયા તે વાતનું સૌથી વધુ દુખ છે. માતાએ જે ભોજન બનાવ્યું હતું તે અમારું અંતિમ ભોજન હતું."

"તેમનાં મૃત્યુ પછી દિવસો સુધી અમને કોઈએ એ પણ નહોતું પૂછ્યું કે ઘરમાં ખાવાનું છે કે નહીં."

"અમારો કોરોના રિપોર્ટ નૅગેટિવ ન આવ્યો ત્યાં સુધી અમારી પાસે કોઈ ન આવ્યું."

કોરોના વાઈરસના સંક્રમણના કારણે પોતાના માતાપિતા ગુમાવનારા બાળકો માટે એકલવાયાપણું અને બીમારીના ડરને કારણે લોકો દ્વારા તરછોડાઈ દેવાય તે સૌથી મોટો પડકાર છે.

મહિલા અને બાળકલ્યાણ મંત્રી સ્મૃતિ ઇરાની મુજબ આવા બાળકો માટે મદદ ઉપલબ્ધ છે.

સ્મૃતિ ઇરાનીએ એક ટ્વિટમાં જણાવ્યું કે 1... \n\nમને ઉપરના લેખ માટે સારું શીર્ષક આપો.
'કોઈ મદદે ન આવ્યું ત્યારે મારે જ માતા માટે કબર ખોદવી પડી' : કોરોનાથી અનાથ થયેલાં બાળકોનું શું થાય છે?